text stringlengths 0 17.2k |
|---|
bayalukila ku matero ukwaleikala abafyashi bakwa janet |
motoka ayafika na pa mwinshi wa nganda ya bafyashi bakwa janet |
joni apo pene alatotela daka ati we mfumu yandi natotela sana bushe ninshi ni nshita nshi iyakubwelelamo |
daka pakubala ndi no kuyafika ku mazabuka |
nga nabwela ku mazabuka nkesasendama muno lusaka mwine |
elyo nga mulefwaya tukesabwelamo nenu ku mufulira ubushiku bukakonkapo |
kanshi ekutila muli ne nshiku shitatu muno lusaka |
joni cisuma sana nga mwabwela ku mazabuka tukesaumfwana nga tuli no kubwelelamo nenu ku mufulira |
daka bati bamuteeke ku cakulya akaana ati kwena nasantika sana lelo tuli no kukumana nabo twapangene nabo pa two thirty e calenga nshikwete nshita |
aya no kuya |
banyina kwa janet te pa nsansa pa kumona joni lumbwe wa mwana wabo |
neco tabalesubila janet ukufwayo kupwa batemenwe nganshi pa kumona cijoni cacindama ifi |
na pa mulandu wa kwikalisha mu lusaka inshita ikalamba ba nyina kwa janet basukile baishiba icibemba |
kanshi e lulimi balelanda bonse na janet wine |
bawishi kwa janet basangile fye elyo babwelelamo ku ncito lelo bali no kwinuka pa four koloko |
banafyala joni te pa kumulolekesha ilyo alebalondolwela ulwa kumwabo ku chinsali balesuminisha fye tonse uto alesosa |
ilyo bashifyala joni bafikile ukufuma ku ncito joni atemenwe sana pantu bali ne mipulwe ya kusosa ne milangwe |
ico baishibe ukuti joni mubemba batampa no kumusesha ubunungwe abati iwe we mwana wa mubemba niwe ulefwaya ukuupa umwana wandi bati |
wishibe nga wamuupa na iwe uli no kusanguka umunsenga |
mwana wandi talinga kusangulo mubemba epali nga mwaya nankwe ku lubemba wayamupatikisho kuniina ku miti na bwanakashi |
bonse mu nganda bawa fye ku nseko |
kabili bayalukila ku mwana wabo abati tata uyu mwana wandi wamona atemwa sana ukufwala insalu sha busaka kanshi mune ukose fye pa kumufwika |
kabili abati bushe kuno lusaka watala awisako |
joni ati iyoo mukwai kalelo line nge fyasosele umupuupu |
abati oh leka mune mailo nga nabwela ku ncito nkaya ndakutandasha muno lusaka ukeshibemo |
ku mulandu wa kuti janet pa kuya ku mufulira ukufuma mu lusaka afyukile fye e calenga bawishi bamwita eka ku muputule wa nganda umbi |
elyo batendeka ukumweba abati imyendele yobe pali ishi nshiku shafumineko ine tayansekeshe nelyo panono |
ubushiku wafyukile ukuya ku mufulira nafulilwe nganshi |
na lino line aubulaisa na mwata obe nga nakuuma icakupapa nomba ikumbi lyaikala pa kasuba |
nshifwaya umwana uo mfyele e walaenda na bakapenta kasuba konse |
iwe lelo washukila cimo |
cilya janet ati asoseko awe bamotokela abati ngo leasukako ndekutobo lupi |
janet icishele kumokosha fye ifilamba atiina ubukali bwa bawishi |
joni nelyo ali mu muputule umbi kwena amashiwi aleumfwa panono nomba icakuti ashininkishe nga mwinamwakwe baleeba cena iyoo |
ba phiri bawishi kwa janet ico baishibe ubutalantanshi bwa mwana wabo tabalefwaya kutantalisha bwinga bwabo |
pantu baletina ukuti nga batantalisha limbi icipangano cakwa joni na janet kuti caba fye cibusa icishingaba cupo nelyo panono |
kanshi baebele joni abati umfwa tata ine nshilefwaya ukufusha inshiku pa kumufya ndefwaya mu mulungu wa butatu ukufuma lelo line e bwinga bwenu |
awe joni asekela sana pantu nao talefwaya kucelwa ku ncito pantu bamupeele fye umweshi umo |
ubushiku bwakonkeleko joni atuma kalata kuli banalume no kubankomesha ukuti bakese ku bwinga |
abeba na bantu bafwile ukwisa nabo abakwisafukisha ubwinga bwakwe |
inshiku shakonkelepo shali sha kupekanya ifya bwinga joni ashitile janet insalu isha mutengo nganshi |
kuti mu mulungu wa citatu apo joni na janet baishile ku lusaka |
kuti nabekalisha bamona fye motoka wakwa cibusa wakwe daka afika kabili ukufuma ku mufulira |
mwaiswile abalumendo abamakwaya ba nu ibumba line liya joni alimo |
kabili banalume na bamuka nalume abalumendo paul na robin nabo bene balishile ku kusangwa ku bwinga bwa munabo |
lelo ni mu nshiku ya mulungu |
joni na janet babofya mu calici ca scotland mu matero |
ubu bushiku kwali akantu ku matero pa nganda yaba phiri |
ifilimba fyaishile nabalumendo kuti nga filelila no ushaishiba kucinda kutala atenshako akakuulu |
pa kutampa kwa fyangalo batalile balomba shibwinga na nabwinga ukuti besule ukwangala |
kabili joni mu fya musango uyu emo asasa aisaimya na janet wakwebapona na mu lwalala |
bonse babili ni bafundi ku dance |
ala kuti nga wamonako nelyo ushaishiba kabili taufwaya kucinda ubo bushiku kuti wapanga ukuti na iwe ukeshibe |
iye ala natulaba nakaendi ukushimika ifyuma fyaile pa cupo ca munensu joni |
batini joni bamucaca thirty impango wasanga isho ashitilemo ifyakufwala fya mukashi ifya pa bwinga |
nga tumone isha kushitamo ifyakulya nesho apele umunankwe daka pa kuleta aba ku bwinga |
kabili no bwinga bwine kwaishile ababemba abengi e baufishe no bwinga bwine mwalishiba imitabotabo ubwingi no bafwaya |
ala mukwai umunensu na nasonda alisukumwike |
pa kulula bawishi kwa cikashana ba phiri basosele abati mune natemwa sana pa kusanga niwe mubemba waupa umwana wandi |
ine ababemba bonse apo bapela nalibacindika sana pantu baba ne intambi ishakuti umwana wa muntu onse nga ashikonka kuti akula bwino sana |
kanshi mune ndekulomba uleposa janet umukashi obe |
wilamusuminisha kusekaseka na balumendo iyoo |
amano yakwe yonse alingile ukuyaposa kuli iwe |
niwe tata namona |
nga wamona talekumfwila toola akabwembya wamukampa acenjela |
banyina kwa janet bena bali abasekamana pa kumona janet wena nangu bonse bali abasansamuka ena ali uwakutumana kabili bulandabulanda |
ico akutumanine no kusanasansamuka nico amafunde ya bukapenta yalingile sana mu mutwe wakwe |
aletwishika nga kuti baikala na joni inshita itali |
aleti nga atontonkanya icuma joni aleka pali ena ubukulu amona nefyo joni engacula nga cakuti apula mu ifunde lyakwe amukaana |
awe amona imfifi ikalamba kuntanshi |
amashiwi natumfwa kale ukuti janet nelyo atemenwe abalumendo abalumbuka mu nshila shimo lelo ku ce shamo |
talefwaya kwikala nabo mu cupo |
alefwaya fye ukukwata cibusa |
uwa kumulisha no kumufwika epela |
aletontonkanya ifyo ababiye bengamuseka nga bamusanga aleonsha umwana |
kabili kuti acita shani pa kupaapa umwana uwakuti alemulamfisha amalaya yakwe aya ndalama ku misu kabili no kwenda na matebela kasuba konse |
ifi fyonse fyamuletela ubulanda ubukalamba nganshi |
ukukanasansamuka kwakwa janet asukile joni nao akumona |
elyo ilyo bali babili mu nganda joni asuka aipusha janet ati |
nga kanshi lelo wabela nshi ifi darli tausansamwike cinshi calenga |
janet ati nshileumfwa bwino umubili uli fye mpepompepo |
icipande calenga mutanda |
pa kubwelela ku mufulira joni na cikashana wakwe na cinkupiti onse uwaishile ku bwinga baile na motoka wakwa daka |
janet cayamubipila sana pa kufuma incite pa yadi pa mr thorncroft no kuyaikala mu kompaundi ka maini |
elyo mu kompaundi ailesanga imilimo ya mwanakashi uwaupwa yalamuteeka pa nganda kasuba konse |
te pa kuisosha kuli janet mu mutima aleti no kuti awe mwandi nail nge cipuba ba kusumino kuupwa |
joni camupesha amano pa kumona ifyo umukashi wakwe ayaluka pa nshita iyacepa filya |
janet uwali ne nseko nganshi no kusansamuka ilyo baleenda nankwe monse tabalabofya nomba aba uwakutumana no kulanga ubukali imiku ne miku |
ku ce shamo naco kanshi lilya janet bali ku lusaka balelolela ubwinga janet balikumene na kapenta uo baleyangala nankwe kale |
amushila na keyala kakwe aka ku mushi ekala ku mufulira |
mukwai uyu kapenta wa mupamba amasanso yonse ayalemoneka mu nganda mwa joni e walelenga ku mulandu wa makalata aletumina janet |
ishina lya uyu kapenta ni clara nkosi |
kalata wantanshi clara alembele atile |
mune nomba apo waupwa nausanguka umukalamba nshilingile na kukwita ishina lyobe pantu nomba niwe mrs bowa |
ine ncili ndebomba na nombaline mu clinic mulya mwine wanshile |
ala laifi muno lusaka nomba elyo acilile ukununkila |
e mukuti pa kuya ku bioscope nomba nalileka ukulipila |
lyonse abalumbendo balansenda muli taxi no kuya mu kundipilila |
kabili cila cibelushi tulaya ku kunwa no kwangala ku bwacha hotel nako kwine nshilipila nelyo kamo |
ala ndekufuluka sana mune mrs bowa |
Subsets and Splits
No community queries yet
The top public SQL queries from the community will appear here once available.